D'Schatzritter an d'Geheimnis vum Melusina

D'Schatzritter an d'Geheimnis vum Melusina ass e Film vun der lëtzebuergescher Regisseurin Laura Schroeder, deen am Summer 2011 gedréint gouf. D'Première war de 4. Juli 2012 am Kino Utopolis um Kierchbierg, zwéin Deeg drop koum en an d'Kinoen."Trailer: Luxemburger “Schatzritter” sind startklar." wort.lu, 25.05.12 08:14

An Däitschland, wou en an enger däitschsproocheger Versioun gelaf ass, hat de Film den 30. August Première.

 Ëm wat geet et am Film? 
De Jeff lieft mat sengem Papp op engem Camping um Fouss vun enger Buerg, déi dem Jeff sengem Papp gehéiert. Dee steet kuerz virdrun d'Buerg missen ze verkafen, dees, se géife séier Suen opdreiwen.

De Jeff huet keng Kolleege bei sech am Duerf, mä an der Summervakanz kommen dräi aner Kanner, de "Killer", de Leo an deem seng Schwëster, d'Julia op de Camping. Enges Daags fënnt de Jeff eraus, datt et dee legendäre Schatz vum Melusina wierklech gëtt. Wann en dee géif fannen, kéinte se d'Buerg halen. Zesumme mat deenen Dräi mécht e sech op eng abenteuerlech Schatzsich. Well si sinn net déi eenzeg, déi dee Schatz fanne wëllen...

Soss
De Film gouf ë. a. an engem Studio zu München an an den natierlechen Dekore vun der Stater Kathedral, de Kasematten, zu Esch-Sauer, zu Altwis, op der Branebuerger Buerg, an der Halsbech bei Bäerdref a bei der grousser Saarschleef gedréit.

E gouf vum Lëtzebuerger Filmfong ënnerstëtzt. Zu Lëtzebuerg hat de Film am Joer 2012 11.300 Spectateuren an de Kino gelackeltPressecommuniqué vun der F.L.E.C, 10.01.2013.

En ass am Hierscht 2012 op DVD erauskomm.

Dréiplazen

 Kuckt och 
 Lëscht vu lëtzebuergesche Filmer

 Um Spaweck 
Offiziell Säit vum Film
Offiziell Säit vun der Produktiounsfirma
 "Dies sind die Hauptdarsteller des Films" wort.lu, 21.07.2011 16:09.
 "Vacances devant la caméra." lequotidien.lu, 18.08.2011 11:08:00.
 De Film op der IMDb

Kategorie:Lëtzebuergesch Filmer
Kategorie:Filmer 2012
Kategorie:Filmer vun der Laura Schroeder